Obstarávateľ:

Poľnohospodárske družstvo Badín, Družstevná, 976 32 Badín

IČO: 31622500

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky: GENOTYPOVANIE A USKLADNENIE BIOLOGICKÉHO MATERIÁLU**

**Opis predmetu zákazky:** Predmetom zákazky je genotypovanie holsteinského plemena hovädzieho dobytka založené na genomických testoch s minimálnou hustotou 9K SNP informácií (9 tisíc SNP záznamov) a dodanie kontajnerov na tekutý dusík určené na uskladnenie biologického materiálu.

**Spôsob predloženia ponuky:** Výlučne elektronicky. Vyplňte prosím priložený formulár ponuky, predložte scan vo formáte PDF vrátane podpisu a pečiatky.

Vzhľadom k tomu, že sa jedná o identický predmet obstarania, tak PD Badín uskutočňuje prieskum trhu aj za partnerov projektu PD Koválov a PD Ďumbier.

**Požadovaná špecifikácia jednotlivých technologických zariadení:**

KONTAJNER NA PRENOS A USKLADNENIE BIOLOGICKÉHO MATERIÁLU

Predmet zákazky zahŕňa :

 - Dodanie kontajnerov na tekutý dusík určené na uskladnenie biologického materiálu

- Objem kontajnera min. 5 litrov max 10 litrov

GENOTYPOVANIE a LINEÁRNE HODNOTENIE

Predmet zákazky zahŕňa :

- Odber vzoriek na farme objednávateľa.

- Genotypovanie v laboratóriu.

- Poskytnutie výsledkov genotypovania v elektronickej databázovej forme vo forme hrubých genomických údajov a vo forme odhadnutých selekčných indexov a plemenných hodnôt všetkých skupín vlastností a znakov v rámci medzinárodného akceptovaného systému genetického hodnotenia hovädzieho dobytka na severoamerickej báze.

- Stanovenie genotypu na A2 Beta Casein.

- Stanovenie genotypu na imunitu.

- Lineárne hodnotenie exteriéru hovädzieho dobytka – porovnanie a zhodnotenie znakov exteriéru v závislosti k ukazovateľom plodnosti, zdravia, úžitkovosti a produkčného veku HD

Výsledky genomického hodnotenia musia byť v súlade s medzinárodnými normami organizácii : ICAR, Interbull

Uchádzač musí preukázať, že má k dispozícii potrebné osvedčenie, ktoré mu umožňuje požadovať výpočet genomických hodnôt na severoamerickú bázu - Akreditácia uskutočnená svetovou organizáciou ICAR pre systém genomického hodnotenia hovädzieho dobytka na základe SNP (Single Nucleotide Polymorphism) informácií (ISO accreditation: SNP-based testing accreditation in cattle) – je certifikovaný nominátor pre CDCB - The Council of Dairy Cattle Breeding (uscdcb.com) alebo má zmluvu o spolupráci s certifikovaným nominátorom pre CDCB.

Dodávka zahŕňa: dopravu, spustenie do prevádzky, skúšku, zaškolenie (ak je relevantné).